ગુજરાતની નવી પેઢીના ધડતરની જવાબદારી ધરાવતાં જાણીતી શાળા શ્રી દુર્ગા વિદ્યાલયના આચાર્યા જયશ્રીબેન પટેલ ગુજરાતની અસ્મિતાનો બહુ જ વ્યાપક અર્થ કરે છે. તે આપણાં સાહિત્ય, સંસ્કૃતિ અને ઐતિહાસિક વારસાને અસ્મિતાના પ્રતિક તરીકે વણી લે છે. જો કે સ્વર્ણિમ ગુજરાતનાં કાર્યક્રમોની ટીકા કરતાં તેઓ કહે છે કે ' સરકારી પક્ષે યોગ્ય આયોજનનો સદંતર અભાવ છે. આ ઉપરાંત કાર્યક્રમોને ફરજીયાત બનાવામાં આવ્યાં હોવાથી લોકો દિલ દઇને કામ નથી કરતાં એ પણ વાસ્તવિક્તા છે. જો કે આ કાર્યક્રમોની ઊજળી બાબત પર ભાર મૂક્તા તેઓ કહે છે કે વિદ્યાર્થીમાં વક્તૃત્વ, નૃત્ય અને અન્ય વિવિધ ક્ષેત્ર પ્રત્યે રૂચી પેદાં કરવામાં આ કાર્યક્રમોએ મોટો ભાગ ભજવ્યો છે.